Subject: AS Hoolekandeteenused rahulolu- uuring
From: "Reet Asmer" <[email-masked]>
To: "info" <[email-masked]>
Cc: "Ragnar Vaiknemets" <[email-masked]>
Date: Tue, 13 Jan 2026 10:47:50 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

AS Hoolekandeteenused on erihoolekandeteenuseid pakkuv ettevõte, mille
eesmärk on pakkuda psüühiliste erivajadustega inimestele tegusamat elu,
parandades seeläbi nende elukvaliteeti ja aidates kaasa avatuma ühiskonna
loomisele.

Käesoleva rahulolu-uuringu eesmärk on saada Teie kui koostööpartneri
tagasisidet meie ettevõtte töökorralduse kohta, et saaksime oma tööd
pidevalt parendada ja tõsta teenuse kvaliteeti ja koostööd.

Viimati küsisime partnerite tagasisidet 2024. aastal. Saadud vastustest
ilmnes, et meie partnerid peavad meid avatud ja sõbralikuks
koostööpartneriks. Meie teenuseid hinnatakse kvaliteetseteks ning
märgatakse meie soovi toetada elanike taastumist ja pakkuda inimkeskseid
teenuseid. Siiski paistis partneritele silma, et teenuse ja juhtimise
kvaliteet võib erinevates üksustes olla ebaühtlane.

2025. aastal oleme panustanud teenuste kvaliteedi tõstmisesse ja
võrgustiku kaasamisse. Töötame sisukama inimkeskse teenuse planeerimise ja
pakkumise nimel, kaasame elanike lähedasi ning soodustame koos tegutsemise
võimalusi. Samuti panustame avatud kogukondadesse ja oleme loonud koos
elanikega kursuse, mis toetab neid taastumise teekonnal. Meie personali
teadmised ja oskused on võtmetähtsusega – seetõttu investeerime
sisekoolitustesse ja juhtide arenguprogrammi.

Loodame ka seekord saada Teie tagasisidet ja tähelepanekuid meie ettevõtte
kohta. Uuringu tulemused avaldame meie kodulehel ja partnerite
uudiskirjas.

Ootame Teie tagasisidet kuni 31.01.2026 AS Hoolekandeteenused
koostööpartnerite rahulolu küsitlus 2026 – Fill out form
<https://forms.office.com/e/3WnH7c5xfM>

Meeldivat koostööd soovides,

AS Hoolekandeteenused

Lugupidamisega

Reet Asmer

Teenuste juht

AS Hoolekandeteenused

Telefon: 58603307 (655)
E-post: [email-masked]
<mailto:[email-masked]>
www.hoolekandeteenused.ee <http://www.hoolekandeteenused.ee>